text: 90 til uhyggelig hygge
  04 oktober 2010 kl. 17.52
  TV SYD var med, da museet i Haderslev holdt "Nat på Museet" fredag. 90 børn og barnlige sjæle veltog i jagten i de mørke gange efter mumier, hekse og ansigtsløse riddere.
  Arkæologi Haderslev er mere end 130 år gammel. Museets udstillinger bugner af historier, guld, skeletter, gravkister og urner. Genstande som pænt er arrangeret i montre bag lås og glas og som badet i det helt rigtigt museale lys er ganske harmløse og smukke.
  
  Kold vind fra fordums tid
  Men når lyset slukkes, når lyden ændres og der kommer en kold vind fra fordums tid, hvad så?
  Det var noget med lidt gys og gru, rislen ned af ryggen, ækelt spindelvæv, det der er værre og ikke mindst sjov og ballade!
  